
Д О К Л А Д Н А  З А П И С К А 
от
Георги Дражев
Общински съветник от „НФСБ и СЕК”


Относно: Създаване на Граждански експертен съвет – „Съвет на мъдреците” към Комисията по международно сътрудничество, оперативни програми и неправителствени организации. 


УВАЖАЕМИ ОБЩИНСКИ СЪВЕТНИЦИ,

В допълнение на стратегията и политиката за развитие на общинската собственост, стопанските дейности на общината, привличане на инвестиции, създаване на работни места и повишаване доходите на нашите съграждани Ви предлагам както следва:

Уважаеми колеги, нито една стратегия не може да бъде осъществена без помощта и опита на онези мъдри хора, които създаваха индустрията, технологиите, стопанските и международни връзки, както и земеделските постижения и експортния потенциал на Република България. Това бяха стопанските ръководители, много от които днес са пенсионери, но които заедно с останалите сега работещи биха подпомогнали със своите съвети, мъдрост, контакти възстановяването на производствени предприятия от всички отрасли на индустрията и земеделието, които съществуваха и в основата на които бяха местните суровини, работна ръка и други ресурси. Такива ръководители бяха Цанко Иванов – Председател на търговско-промишлената палата и бивш директор на Кабелния завод, Ганчо Неделчев, Тодор Люцканов, Евтим Цинцарски и много други, които не е възможно да изброя, но които ще поканя в „Съвета на мъдреците” и с тяхна помощ ще разработим оперативна стратегия с лесни и прости стъпки, които да доведат до ускорени резултати в увеличаване доходите на населението. Никой не е по-голям от хляба.
Разрешете ми и да направя кратък устен отчет на деловото ми пътуване в рамките на правителствена делегация от 5 до 8 март, във връзка с отпадане санкциите към Ислямска република Иран като представител на Община Бургас. 

Предвид изложеното предлагам Общински съвет Бургас да вземе следното 

РЕШЕНИЕ:

Приема решение за Създаване на Граждански експертен съвет – „Съвет на мъдреците” към Комисията по международно сътрудничество, оперативни програми и неправителствени организации с цел подпомагане работата по увеличаване работните места и доходите на бургаските граждани.







С Уважение
Георги Дражев
Председател на Комисията по
международно сътрудничество,
оперативни програми и неправителствени организации
